PATVIRTINTA

Trakų rajono jaunimo turismo ir

laisvalaikio centro direktoriaus

2018 m. gruodžio 31 d. įsakymu Nr. V1-36

ASMENS DUOMENŲ TVARKYMO TRAKŲ RAJONO JAUNIMO TURIZMO

IR LAISVALAIKIO CENTRE TAISYKLĖS

1. BENDROSIOS NUOSTATOS

1. Trakų rajono jaunimo turizmo ir laisvalaikio centro (toliau – Centras) asmens duomenų tvarkymo taisyklės (toliau – taisyklės) reglamentuoja pagrindines asmens duomenų tvarkymo, duomenų subjekto teisių įgyvendinimo ir duomenų apsaugos technines bei organizacines priemones Trakų rajono jaunimo turizmo ir laisvalaikio centre (toliau – Centro).

2. Asmens duomenų tvarkymas atliekamas vadovaujantis Lietuvos Respublikos asmens duomenų teisinės apsaugos įstatymu (toliau – ADTAĮ), Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – reglamentas) ir jo įgyvendinamaisiais teisės aktais.

3. Šios taisyklės taikomos automatiniu ir neautomatiniu būdu tvarkant Centro darbuotojų, įstaigoje praktiką atliekančių asmenų, kandidatų į darbuotojus, ugdytinnių ir jų tėvų (vaiko tėvų pareigų turėtojų) asmens duomenis.

4. Šių taisyklių reikalavimai privalomi visiems Centro darbuotojams (toliau – darbuotojai), kurie tvarko Centro esančius asmens duomenis arba eidami savo pareigas juos sužino.

5. Šiose taisyklėse vartojamos sąvokos:

5.1. Asmens duomenys – bet kokia informacija apie fizinį asmenį, kurio tapatybė nustatyta arba kurio tapatybę galima nustatyti (duomenų subjektas); fizinis asmuo, kurio tapatybę galima nustatyti, yra asmuo, kurio tapatybę tiesiogiai arba netiesiogiai galima nustatyti, visų pirma pagal identifikatorių, kaip antai vardą ir pavardę, asmens identifikavimo numerį, buvimo vietos duomenis ir interneto identifikatorių arba pagal vieną ar kelis to fizinio asmens fizinės, fiziologinės, genetinės, psichinės, ekonominės, kultūrinės ar socialinės tapatybės požymius;

5.2. Duomenų valdytojas – Centras, juridinio asmens kodas 300033409, adresas Birutės g. 44, Trakai, elektroninio pašto adresas trakujtlc@gmail.com (toliau – duomenų valdytojas);

5.3. Duomenų subjektas – fizinis asmuo, kurio asmens duomenys yra tvarkomi taisyklėse nurodytais tikslais;

5.4. Priežiūros institucija – Valstybinė duomenų apsaugos inspekcija;

5.5. Darbuotojai – Centro darbuotojai, dirbantys pagal darbo sutartis;

5.6. Sutikimas – savanoriškas Duomenų subjekto valios pareiškimas tvarkyti jo asmens duomenis jam žinomu tikslu;

5.7. Vidaus administravimas – veikla, kuria užtikrinamas duomenų valdytojo savarankiškas funkcionavimas (struktūros tvarkymas, personalo valdymas, dokumentų valdymas, turimų materialinių ir finansinių išteklių valdymas ir naudojimas, raštvedybos tvarkymas ir pan.).

6. Kitos taisyklėse vartojamos sąvokos atitinka ADTAĮ ir reglamente vartojamas sąvokas.

II. ASMENS DUOMENŲ TVARKYMO PRINCIPAI, TIKSLAI IR APIMTIS

7. Centre asmens duomenys tvarkomi vadovaujantis šiais principais:

7.1. asmens duomenys renkami apibrėžtais ir teisėtais tikslais ir toliau negali būti tvarkomi tikslais, nesuderinamais su nustatytaisiais prieš renkant asmens duomenis;

7.2. asmens duomenys tvarkomi tiksliai, sąžiningai ir teisėtai;

7.3. asmens duomenys turi būti tikslūs ir, jei reikia dėl asmens duomenų tvarkymo, nuolat atnaujinami; netikslūs ar neišsamūs duomenys turi būti ištaisyti, papildyti, sunaikinti arba sustabdytas jų tvarkymą;

7.4. asmens duomenys turi būti tokios apimties, kuri būtina jiems rinkti ir toliau tvarkyti;

7.5. renkant ir tvarkant asmens duomenis laikomasi tikslingumo ir proporcingumo principų, nekaupiami ir netvarkomi pertekliniai duomenys;

7.6. asmens duomenys saugomi tokia forma, kad duomenų subjektų tapatybę būtų galima nustatyti ne ilgiau, negu to reikia tiems tikslams, dėl kurių šie duomenys buvo surinkti ir tvarkomi;

7.7. asmens duomenys tvarkomi tokiu būdu, kad taikant atitinkamas technines, fizines ar organizacines priemones būtų užtikrintas tinkamas asmens duomenų saugumas, įskaitant apsaugą nuo duomenų tvarkymo be leidimo arba neteisėto duomenų tvarkymo ir nuo netyčinio praradimo, sunaikinimo ar sugadinimo (vientisumo ir konfidencialumo principas);

7.8. asmens duomenys tvarkomi pagal reglamento, ADTAĮ ir kituose atitinkamą veiklą reglamentuojančiuose įstatymuose nustatytus aiškius ir skaidrius asmens duomenų tvarkymo reikalavimus.

8. Asmens duomenys Centre tvarkomi šiais tikslais:

8.1. mokymo sutarčių apskaitos. Yra tvarkoma:

8.1.1. vaikų, jų tėvų (ar globėjų) vardai, pavardės,

8.1.2. gyvenamosios vietos adresas

8.1.3. kontaktiniai telefono numeriai;

8.1.4. elektroninio pašto adresas;

8.1.5. informacioja apie ugdytinio sveikatos sutrikimus, į kurią turėtų atsižvelgti centro specialistai;

8.1.6. kiti duomenys apie ugdytinį: mokykla (darželis);

8.1.7. gimimo metai

8.2. dienyno pildymo. Yra tvarkoma:

8.2.1. ugdytinių vardai, pavardės,

8.3. jaunuolių apsilankiusių Lentvario jaunimo centre, Trakų atviroje jaunimo erdvėje, registracijai (pildomas registracijos žurnalas popieriniu formatu):

8.3.1. Vardas, pavardė

8.3.2. parašas

8.4. ugdytinių registrų pildymo. Privalomai tvarkoma:

8.4.1. ugdytinių vardas, pavardė,

8.4.2. asmens kodas,

8.4.3. lytis,

8.4.4. gimimo data,

8.4.5. ugdytis į įstaigą atvykimo/išvykimo duomenys,

8.4.6. Neprivalomai galima tvarkyti: adresą, telefono numerį, tėvų, globėjų ar rūpintojų vardus, pavardes bei kontaktinius telefono numerius.

8.5. Centro darbuotojus asmens duomenys, pretendentų (atrankos) organizavimo, vidaus administravimo (personalo valdymo, raštvedybos tvarkymo) Yra tvarkoma:

8.5.1. Lietuvos Respublikos piliečio paso arba asmens tapatybės kortelės numeris, išdavimo data, galiojimo data, dokumentą išdavusi įstaiga,

8.5.2. dokumentų registracijos data ir numeris,

8.5.3. asmens vardas (vardai), pavardė (pavardės);

8.5.4. asmens kodas,

8.5.5. gimimo data,

8.5.6. pilietybė,

8.5.7. tautybė,

8.5.8. parašas,

8.5.9. gyvenamosios vietos adresas,

8.5.10. telefono numeris,

8.5.11. elektroninio pašto adresas,

8.5.12. nuotrauka,

8.5.13. gyvenimo ir veiklos aprašymas,

8.5.14. duomenys apie išsilavinimą ir kvalifikaciją,

8.5.15. specialių kategorijų asmens duomenys, susiję su teistumu, asmens sveikata, dalyvavimu politinių partijų veikloje,

8.5.16. pareigos, į kurias pretenduojama;

8.5.17. informacija apie karo prievolę;

8.5.18. informacija apie stažuotes;

8.6. duomenys apie darbuotojų veiklos vertinimą,

8.7. dokumentų registracijos data ir numeris,

8.8. informacija bei kiti asmens duomenys, kuriuos pateikia pats asmuo ir (arba) kuriuos tvarkyti Centras įpareigoja įstatymai ir kiti teisės aktai;

8.9. asmenų, pateikusių Centrui skundą, prašymą ar pranešimą, asmens duomenys:

8.9.1. vardas, pavardė,

8.9.2. asmens kodas,

8.9.3. adresas,

8.9.4. telefono Nr.,

8.9.5. elektroninio pašto adresas,

8.9.6. parašas,

8.9.7. skundo, prašymo ar pranešimo data ir numeris (registravimo Centre data ir numeris),

8.9.8. skunde, prašyme ar pranešime nurodyta informacija (įskaitant ir ypatingus asmens duomenis),

8.9.9. skundo, prašymo ar pranešimo nagrinėjimo rezultatas,

8.9.10. Centro atsakymo data ir numeris,

8.9.11. skundo, prašymo ar pranešimo nagrinėjimo metu gauta informacija tvarkomi skundų, prašymų ar pranešimų nagrinėjimo ir vidaus administravimo (raštvedybos tvarkymo) tikslais; 8.10. Asmens duomenys teikiami:

8.10.1. socialinio draudimo mokesčio administravimo tikslu – Valstybinio socialinio draudimo fondo valdybai prie Socialinės apsaugos ir darbo ministerijos,

8.10.2. mokesčių administravimo tikslu – Valstybinei mokesčių inspekcijai prie Lietuvos Respublikos finansų ministerijos,

8.10.3. personalo valdymo, administravimo, raštvedybos tvarkymo, socialinių, psichologinių, specialiųjų paslaugų teikimo, archyvavimo tikslais – Trakų rajono savivaldybės administracijai ir jos padaliniams,

8.11. bendruomenės ir visuomenės informavimui apie centro veiklą (specialistų telefono numerio, elektroninio pašto apie dalyvavimą renginiuose, nuotraukų, filmuotos medžiagos ir pan. skelbimas centro svetainėje, socialinio tinklo paskyrose, skelbimų lentoje).

9. Asmens duomenys turi būti tapatūs, tinkami ir tik tokios apimties, kuri būtina jiems rinkti ir toliau tvarkyti:

10. Asmens duomenys Centre renkami tik teisės aktų nustatyta tvarka, juos gaunant tiesiogiai iš duomenų subjekto.

11. Centras teikia jo tvarkomus asmens duomenis tretiesiems asmenims, pagal prašymą (vienkartinio asmens duomenų rinkimo atveju) arba pagal asmens duomenų teikimo sutartį (daugkartinio asmens duomenų rinkimo atveju), atitinkančius Asmens duomenų teisinės apsaugos įstatymo 6 straipsnio reikalavimus. Asmens duomenys tretiesiems asmenims teikiami tik įstatymų ir kitų teisės aktų nustatytais atvejais ir tvarka:

11.1. asmenų, pateikusių Centrui skundą, prašymą ar pranešimą, asmens duomenys skundo, prašymo ar pranešimo nagrinėjimo tikslu – juridiniams ir fiziniams asmenims, kai šiuose dokumentuose yra asmens duomenų – juridiniams ir fiziniams asmenims teikiami tik su darbuotojo sutikimu;

11.2. asmenų, pateikusių Centrui skundą, prašymą ar pranešimą, ir duomenų valdytojų (fizinių asmenų) asmens duomenys ginčo dėl Centro priimto sprendimo teisėtumo nagrinėjimo tikslu – teismams;

11.3. kitiems tretiesiems asmenims, kuriems asmens duomenis teikti Centrą įpareigoja įstatymai ar kiti teisės aktai.

12. Asmens duomenys turi būti saugomi ne ilgiau, nei to reikalauja duomenų tvarkymo tikslai.

13. Duomenų subjektas turi teisę bet kuriuo metu atšaukti savo sutikimą, jeigu jo asmens duomenys tvarkomi neteisėtai. Sutikimo atšaukimas nedaro poveikio sutikimu pagrįsto duomenų tvarkymo, atlikto iki sutikimo atšaukimo, teisėtumui. Duomenų subjektas apie tai informuojamas prieš jam duodant sutikimą.

III. DUOMENŲ VALDYTOJO IR TVARKYTOJO FUNKCIJOS, TEISĖS IR PAREIGOS

14. Duomenų valdytojas turi šias teises:

14.1. rengti ir priimti vidinius teisės aktus, reglamentuojančius asmens duomenų tvarkymą;

14.2. paskirti už asmens duomenų apsaugą atsakingą asmenį;

14.3. parinkti įgalioti duomenų tvarkytojus tvarkyti asmens duomenis;

14.4. spręsti dėl tvarkomų asmens duomenų teikimo;

14.5. tvarkyti asmens duomenis.

15. Duomenų valdytojas turi šias pareigas:

15.1. užtikrinti, kad būtų laikomasi reglamento, ADTAĮ ir kitų teisės aktų, reglamentuojančių asmens duomenų tvarkymą;

15.2. įgyvendinti Duomenų subjekto teises šiose taisyklėse nustatyta tvarka; užtikrinti asmens duomenų saugumą įgyvendinant technines, organizacines ir fizines asmens duomenų saugumo priemones;

15.3. tvarkyti duomenų tvarkymo veiklos įrašus ir užtikrinti duomenų veiklos įrašų pakeitimų atsekamumą;

15.4. vertinti poveikį duomenų apsaugai;

15.5. konsultuotis su Valstybine duomenų apsaugos inspekcija;

16. Duomenų valdytojas atlieka šias funkcijas:

16.1. analizuoja technologines, metodologines ir organizacines asmens duomenų tvarkymo problemas ir priima sprendimus, reikalingus tinkamam asmens duomenų saugumo užtikrinimui;

16.2. teikia metodinę pagalbą darbuotojams ir duomenų tvarkytojams asmens duomenų tvarkymo tikslais;

16.3. organizuoja darbuotojų mokymus asmens duomenų teisinės apsaugos klausimais;

16.4. organizuoja duomenų tvarkymą;

16.5. vykdo kitas funkcijas, reikalingas duomenų valdytojo teisėms ir pareigoms įgyvendinti;

IV. DUOMENŲ SUBJEKTO TEISĖS

17. Duomenų subjektas, kurio duomenys tvarkomi duomenų valdytojo veikloje, turi šias teises: 17.1. žinoti (būti informuotas) apie savo duomenų tvarkymą (teisė žinoti);

17.2. susipažinti su savo duomenimis ir kaip jie yra tvarkomi (teisė susipažinti);

17.3. reikalauti ištaisyti arba, atsižvelgiant į asmens duomenų tvarkymo tikslus, papildyti asmens neišsamius asmens duomenis (teisė ištaisyti);

17.4. savo duomenis sunaikinti arba sustabdyti savo duomenų tvarkymo veiksmus (išskyrus saugojimą) (teisė sunaikinti ir teisė „būti pamirštam“);

17.5. turi teisę reikalauti, kad asmens duomenų valdytojas apribotų asmens duomenų tvarkymą esant vienai iš teisėtų priežasčių (teisė apriboti);

17.6. teisę į duomenų perkėlimą (teisė perkelti);

17.7. pateikti skundą Lietuvos Respublikos Valstybinei duomenų apsaugos inspekcijai.

18. Informacija apie Centro atliekamą duomenų subjekto asmens duomenų tvarkymą pateikiama šiose taisyklėse.

19. Duomenų valdytojas esant duomenų subjekto prašymui įgyvendinti teisę susipažinti su savo asmens duomenimis pagal reglamento 16 straipsnį, turi pateikti:

19.1. informaciją, ar duomenų subjekto asmens duomenys tvarkomi ar ne;

19.2. jeigu duomenų subjekto asmens duomenys tvarkomi, su asmens duomenų tvarkymu susijusią informaciją, numatytą Reglamento 15 straipsnio 1 ir 2 dalyse;

19.3. tvarkomų asmens duomenų kopiją.

20. Duomenų subjektas, vadovaudamasis reglamento 16 straipsniu, turi teisę reikalauti, kad bet kokie jo tvarkomi netikslūs asmens duomenys būtų ištaisyti, o neišsamūs papildyti.

21. Siekiant įsitikinti, kad tvarkomi duomenų subjekto asmens duomenys yra netikslūs ar neišsamūs, duomenų valdytojas gali duomenų subjekto paprašyti pateikti tai patvirtinančius įrodymus.

22. Jeigu duomenų subjekto asmens duomenys (ištaisyti pagal duomenų subjekto prašymą) buvo perduoti duomenų gavėjams, duomenų valdytojas šiuos duomenų gavėjus apie tai informuoja, nebent tai būtų neįmanoma ar pareikalautų neproporcingų pastangų. Duomenų subjektas turi teisę prašyti, kad jam būtų pateikta informacija apie tokius duomenų gavėjus.

23. Duomenų subjekto teisė reikalauti ištrinti asmens duomenis („teisė būti pamirštam“) gali būti neįgyvendinta reglamento 17 straipsnio 3 dalyje numatytais atvejais.

24. Jeigu duomenų subjekto asmens duomenys (ištrinti pagal duomenų subjekto prašymą) buvo perduoti duomenų gavėjams, duomenų valdytojas šiuos duomenų gavėjus apie tai informuoja, nebent tai būtų neįmanoma ar pareikalautų neproporcingų pastangų. Duomenų subjektas turi teisę prašyti, kad jam būtų pateikta informacija apie tokius duomenų gavėjus.

25. Reglamento 18 straipsnio 1 dalyje numatytais atvejais duomenų valdytojas privalo įgyvendinti duomenų subjekto teisę apriboti jo asmens duomenų tvarkymą.

26. Asmens duomenys, kurių tvarkymas apribotas, yra saugomi, o prieš tokio apribojimo panaikinimą duomenų subjektas telefonu, tiesiogiai žodžiu ar elektroninių ryšių priemonėmis yra informuojamas.

27. Jeigu duomenų subjekto asmens duomenys (kurių tvarkymas apribotas pagal duomenų subjekto prašymą) buvo perduoti duomenų gavėjams, duomenų valdytojas šiuos duomenų gavėjus apie tai informuoja, nebent tai būtų neįmanoma ar pareikalautų neproporcingų pastangų. Duomenų subjektas turi teisę prašyti, kad jam būtų pateikta informacija apie tokius duomenų gavėjus.

28. Jeigu duomenų subjektas pageidauja gauti ir/ar persiųsti kitam duomenų valdytojui savo asmens duomenis, kuriuos jis pats pateikė duomenų valdytojui, prašyme duomenų valdytojui jis turi nurodyti, kokius jo asmens duomenis ir kokiam duomenų valdytojui pageidauja perkelti.

29. Jei tai techniškai įmanoma, duomenų valdytojas duomenų subjektui ir/ar kitam duomenų valdytojui prašymą pateikusio duomenų subjekto asmens duomenis susistemintu, įprastai naudojamu ir kompiuterio skaitomu formatu (duomenys gali būti pateikiami internetu arba įrašyti į duomenų laikmeną).

30. Pagal duomenų subjekto prašymą perkelti jo asmens duomenys nėra automatiškai ištrinami. Jeigu duomenų subjektas to pageidauja, turi kreiptis į duomenų valdytoją dėl teisės reikalauti ištrinti duomenis („teisės būti pamirštam“) įgyvendinimo.

31. Duomenų subjektui išreiškus nesutikimą su asmens duomenų tvarkymu, toks tvarkymas atliekamas tik tuo atveju, jeigu motyvuotai nusprendžiama, kad priežastys, dėl kurių atliekamas asmens duomenų tvarkymas, yra viršesnės už duomenų subjekto interesus, teises ir laisves, arba jeigu asmens duomenys yra reikalingi pareikšti, vykdyti ar apginti teisinius reikalavimus.

V. PRAŠYMO ĮGYVENDINTI DUOMENŲ SUBJEKTO TEISES PATEIKIMAS

32. Duomenų subjektas dėl savo teisių įgyvendinimo į duomenų valdytoją gali kreiptis raštu, valstybine kalba elektroniniu paštu adresu a.piragiene@trakai.lt, įteikiant prašymą asmeniškai arba paštu adresu Birutės g. 44, Trakai.

33. Duomenų subjektas su savo prašymu duomenų valdytojui taip pat pateikia asmens tapatybę patvirtinantį dokumentą. To nepadarius, duomenų subjekto teisės nėra įgyvendinamos. Ši nuostata netaikoma, jeigu duomenų subjektas kreipiasi dėl informavimo apie asmens duomenų tvarkymą pagal reglamento 13 ir 14 straipsnius. Duomenų subjektas savo prašyme turi nurodyti pageidaujamą bendravimo būdą.

34. Prašymas įgyvendinti duomenų subjekto teises turi būti įskaitomas, asmens pasirašytas, jame turi būti nurodyti duomenų subjekto vardas, pavardė, adresas ir kontaktiniai duomenys ryšiui palaikyti ar kuriais pageidaujama gauti atsakymą dėl duomenų subjekto teisių įgyvendinimo.

35. Savo teises duomenų subjektas gali įgyvendinti pats arba per atstovą.

36. Asmens atstovas prašyme turi nurodyti savo vardą, pavardę, adresą ir kontaktinius duomenis ryšiui palaikyti, kuriais asmens atstovas pageidauja gauti atsakymą, taip pat atstovaujamo asmens vardą, pavardę, gimimo datą, reikalingus duomenų subjekto identifikavimui, bei pateikti atstovavimą patvirtinantį dokumentą ar jo kopiją.

37. Esant abejonių dėl duomenų subjekto tapatybės, duomenų valdytojas prašo papildomos informacijos, reikalingos ja įsitikinti.

38. Visais klausimais, susijusiais su duomenų subjekto asmens duomenų tvarkymu ir naudojimusi savo teisėmis, duomenų subjektas turi teisę kreiptis į Centro direktorių ar direktoriaus įsakymu už asmens duomenų apsaugą paskirtą atsakingą asmenį.

VI. PRAŠYMO ĮGYVENDINTI DUOMENŲ SUBJEKTO TEISES NAGRINĖJIMAS

39. Gavus duomenų subjekto prašymą, ne vėliau kaip per vieną mėnesį nuo prašymo gavimo, jam pateikiama informacija apie tai, kokių veiksmų buvo imtasi pagal gautą prašymą. Jeigu bus vėluojama pateikti informaciją, per nurodytą terminą duomenų subjektas informuojamas apie tai, nurodant vėlavimo priežastis ir apie galimybę pateikti skundą Valstybinei duomenų apsaugos inspekcijai.

40. Jeigu prašymas pateiktas nesilaikant šiose taisyklėse nustatytos tvarkos ir reikalavimų, jis nenagrinėjamas, ir nedelsiant, bet ne vėliau kaip per 10 darbo dienų duomenų subjektas apie tai informuojamas nurodant priežastis.

41. Jeigu prašymo nagrinėjimo metu nustatoma, jog duomenų subjekto teisės yra apribotos reglamento 23 straipsnio 1 dalyje numatytais pagrindais, duomenų subjektas apie tai informuojamas.

42. Informacija pagal duomenų subjekto prašymą dėl jo teisių įgyvendinimo pateikiama valstybine kalba.

43. Visi veiksmai pagal duomenų subjekto prašymus įgyvendinti duomenų subjekto teises atliekami ir informacija teikiama nemokamai.

44. Duomenų valdytojas įgyvendindamas duomenų subjekto teises, užtikrina, kad nebūtų pažeista kitų asmenų teisė į privataus gyvenimo neliečiamumą.

VII. ASMENS DUOMENŲ SAUGUMO UŽTIKRINIMO PRIEMONĖS

45. Siekiant apsaugoti asmens duomenis nuo atsitiktinio ar neteisėto sunaikinimo, pakeitimo, atskleidimo, nuo bet kokio kito neteisėto tvarkymo įgyvendinamos šiose taisyklėse nurodomos techninės, fizinės ir organizacinės asmens duomenų saugumo priemonės.

46. Centre užtikrinamas tinkamas techninės įrangos išdėstymas ir priežiūra, informacinių sistemų priežiūra, tinklo valdymas, naudojimosi internetu saugumo užtikrinimas ir kitos informacinių technologijų priemonės.

47. Centre už asmens duomenų apsaugą atsako direktoriaus įsakymu paskirtas atsakingas asmuo.

48. Šios taisyklės ir kiti Centro dokumentai, reglamentuojantys asmens duomenų apsaugą, peržiūrimi ir tikslinami esant poreikiui ir pasikeitus teisės aktų nuostatoms, reglamentuojančioms asmens duomenų tvarkymą.

49. Darbuotojai, kurie tvarko duomenų subjekto duomenis, turi laikytis konfidencialumo principo ir laikyti paslaptyje bet kokią su Duomenų subjekto duomenimis susijusią informaciją, su kuria jie susipažino vykdydami pareigas.

50. Siekiant apsaugoti asmens duomenis užtikrinama prieigos prie asmens duomenų apsauga, valdymas ir kontrolė.

51. Darbuotojai automatiniu būdu tvarkyti asmens duomenis gali tik po to, kai jiems suteikiama prieigos teisė prie atitinkamos informacinės sistemos. Prieiga prie asmens duomenų gali būti suteikta tik tam asmeniui, kuriam asmens duomenys yra reikalingi jo funkcijoms vykdyti.

52. Darbuotojai su asmens duomenimis gali atlikti tik tuos veiksmus, kuriuos atlikti jiems yra suteikta teisė. Darbuotojai, vykdantys duomenų tvarkymo funkcijas, turi užkirsti kelią atsitiktiniam ir neteisėtam duomenų tvarkymui, turi saugoti dokumentus tinkamai ir saugiai (pvz., vengiant nereikalingų kopijų su duomenų subjekto duomenimis kaupimo ir kt.). Dokumentų kopijos, kuriose nurodomi duomenų subjekto duomenys, turi būti sunaikinamos tokiu būdu, kad šių dokumentų nebūtų galima atkurti ir atpažinti jų turinio.

53. Darbuotojai, kurių kompiuteriuose saugomi duomenų subjektų duomenys arba iš kurių kompiuterių galima patekti į centro informacines sistemas, kuriose yra duomenų subjektų duomenys, savo kompiuteriuose turi naudoti slaptažodžius. Darbuotojai slaptažodžiais turi naudotis asmeniškai ir neatskleisti jų tretiesiems asmenims.

54. Jei asmens duomenys tvarkomi vidiniame kompiuteriniame tinkle, užtikrinama asmens duomenų apsauga nuo neteisėto prisijungimo elektroninių ryšių priemonėmis naudojant ugniasienę;

55. Asmens duomenys (dokumentai, kuriuose yra asmens duomenys, ar jų kopijos), esantys išorinėse duomenų laikmenose ir elektroniniame pašte, turi būti ištrinti nedelsiant nuo jų panaudojimo ir (ar) perkėlimo į saugojimo vietas.

56. Prieigos prie asmens duomenų kontrolė užtikrinama atliekant šiuos veiksmus:

56.1. kompiuteriai, kuriuose laikomi asmens duomenys yra užrakinti, prie jų prisijungti gali tik tas darbuotojas, kuriam suteiktą prisijungimo teisė. Prie užšifruotų asmens duomenų, esančių serveryje gali prisijunti tik prisijungimo teisę turintys darbuotojai;

57. Siekiant apsaugoti asmens duomenis taikomos fizinės asmens duomenų saugumo priemonės:

57.1. patalpos, kuriose saugomi kompiuteriai, dokumentai su asmens duomenimis, yra rakinamos, pašaliniai asmenys be Centro darbuotojų priežiūros į jas patekti negali;

57.2. asmens duomenys (dokumentai, kuriuose yra asmens duomenys, ar jų kopijos) saugomi tam skirtose patalpose, rakinamose spintose, seifuose ar pan. Asmens duomenys (dokumentai, kuriuose yra asmens duomenys, ar jų kopijos) negali būti laikomi visiems prieinamoje matomoje vietoje, kur neturintys teisės asmenys nekliudomai galėtų su jais susipažinti;

57.3. Centro patalpose naudojama apsaugos signalizacijos *ragmen*;

57.4. darbuotojai privalo taip organizuoti savo darbą, kad atsitiktiniai asmenys neturėtų galimybės sužinoti tvarkomus asmens duomenis (pavyzdžiui, nepalikti be priežiūros dokumentų ar kompiuterio su tvarkomais asmens duomenimis, dokumentus ar kompiuterį su tvarkomais asmens duomenimis laikyti taip, kad jų ar jų *ragment* negalėtų perskaityti atsitiktiniai asmenys).

58. Kai sueina atitinkamų asmens duomenų saugojimo terminai arba duomenų valdytojo nuožiūra saugomi duomenys/informacija tampa nebereikalinga jo veikloje, tokie duomenys/informacija ištrinama, visos jos kopijos sunaikinamos.

VIII. ASMENS DUOMENŲ SAUGUMO PAŽEIDIMŲ VALDYMO IR REAGAVIMO Į ŠIUOS PAŽEIDIMUS TVARKA

59. Duomenų valdytojo ar duomenų tvarkytojo darbuotojai, turintys prieigos prie asmens duomenų teisę, pastebėję duomenų saugumo pažeidimus ar bet kokią įtartiną situaciją (veiksmus ar neveikimą, galinčius sukelti ar sukeliančius grėsmę asmens duomenų saugumui), turi imtis priemonių tokiai situacijai išvengti ir apie tai informuoti centro direktorių ar kitą paskirtą atsakingą asmenį.

60. Įvertinus duomenų apsaugos pažeidimo rizikos veiksnius, pažeidimo poveikio laipsnį, žalą ir padarinius, kiekvienu konkrečiu atveju centro direktorius priima sprendimus dėl priemonių, reikiamų duomenų apsaugos pažeidimui ir jo padariniams pašalinti.

61. Prireikus, Centro direktorius ar kitas paskirtas atsakingas asmuo imasi pareigos užtikrinti, kad apie duomenų/informacijos saugumo pažeidimus būtų pranešta (ne vėliau kaip per 72 val. Nuo sužinojimo apie pažeidimą) Asmens duomenų apsaugos inspekcijai ir/ar teisėsaugos institucijoms ir susijusiems asmenims, laikantis Reglamento, ADTAĮ ir kitų teisės aktų reikalavimų.

IX. ASMENS DUOMENŲ TEIKIMAS TRETIESIEMS ASMENIMS

62. Jokie asmens duomenys negali būti siunčiami, perduodami arba bet kokiu kitu būdu pateikiami tretiesiems, su duomenų valdytoju nesusijusiems, asmenims, nebent tai yra būtina darbuotojo darbo funkcijoms įvykdyti ir tik tokia apimtimi, kokia reikalinga darbo funkcijų vykdymui.

63. Duomenų teikimas tretiesiems asmenims galimas tik šiais atvejais:

63.1. neįgaliotų trečiųjų asmenų elektroninius ar kitokia forma (išskyrus telefonu) pateiktus prašymus suteikti jiems informaciją apie duomenų subjektus turi būti atsakoma tik jeigu prašyme yra nurodytas duomenų subjekto duomenų naudojimo tikslas, tinkamas teikimo bei gavimo teisinis pagrindas ir prašomų pateikti duomenų subjektų duomenų apimtis.

64. Konfidencialumo reikalavimas netaikomas ir duomenų subjekto asmens duomenys gali būti suteikti teismui, prokuratūrai, ikiteisminio tyrimo įstaigoms bei kitoms institucijoms, kurioms teisinį pagrindą reikalauti pateikti asmens duomenis suteikia Lietuvos Respublikos įstatymai.

X. BAIGIAMOSIOS NUOSTATOS

65. Darbuotojai, kurie yra įgalioti tvarkyti asmens duomenis arba eidami savo pareigas juos sužino, privalo laikytis šių taisyklių, kitų centro vidinių dokumentų nuostatų, reglamentuojančių asmens duomenų tvarkymą, konfidencialumo ir saugumo reikalavimų, reglamento, ADTAĮ ir kitų teisės aktų reikalavimų. Darbuotojai pažeidę aukščiau nurodytų teisės aktų reikalavimus atsako teisės aktų nustatyta tvarka.

66. Patvirtinus taisykles, darbuotojai su jomis supažindinami pasirašytinai. Priėmus naują darbuotoją, jis su taisyklėmis privalo būti supažindintas pirmąją jo darbo dieną. Už supažindinimą su taisyklėmis atsakingas centro direktorius arba jo įgaliotas asmuo.

67. Už Taisyklių nuostatų laikymosi priežiūrą ir jose reglamentuotų nuostatų vykdymo kontrolę atsakingas centro direktoriaus įsakymu paskirtas atsakingas asmuo, įvertinęs taisyklių taikymo praktiką, esant poreikiui, inicijuoja taisyklių atnaujinimą.

\_\_\_\_\_\_\_\_\_\_\_\_\_\_

Trakų rajono jaunimo turizmo ir laisvalaikio centro asmens duomenų tvarkymo taisyklių 1 priedas

SUTIKIMAS TVARKYTI ASMENS DUOMENIS

\_\_\_\_\_\_\_\_\_

(data)

Trakai

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(vardas,pavardė) (tel. Nr., adresas, el. paštas)

patvirtinu, kad esu susipažinęs (-usi) su Trakų rajono jaunimo turizmo ir laisvalaikio centro asmens duomenų tvarkymo taisyklėmis, patvirtintomis 2018 m. gegužės 22 d. direktoriaus įsakymu Nr. V-58 „Dėl Trakų rajono jaunimo turizmo ir laisvalaikio centro asmens duomenų tvarkymo taisyklių patvirtinimo“. Sutinku, kad mano, mano sūnaus/dukters \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(reikalingą pabraukti) (vardas, pavardė)

asmens duomenis Trakų rajono jaunimo turizmo ir laisvalaikio centro tvarkytų šiose taisyklėse nurodytais tikslais.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Trakų rajono jaunimo turizmo ir

laisvalaikio centro asmens duomenų

tvarkymo taisyklių 2 priedas

SUTIKIMAS TVARKYTI ASMENS DUOMENIS

\_\_\_\_\_\_\_\_\_

(data)

Trakai

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė, pareigų pavadinimas), susipažinau su Trakų rajono jaunimo turizmo ir laisvalaikio centro asmens duomenų tvarkymo, naudojimo ir saugojimo taisyklėmis, patvirtintomis 2018 m. gruodžio 31 dienos direktoriaus įsakymu Nr. V-36 „Dėl Trakų rajono jaunimo turizmo ir laisvalaikio centro asmens duomenų tvarkymo, naudojimo ir saugojimo taisyklių patvirtinimo“.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(Pareigos) (Parašas) (Vardas ir pavardė)

Trakų rajono jaunimo turizmo ir

laisvalaikio centro asmens duomenų

tvarkymo taisyklių 3 priedas

KONFIDENCIALUMO PASIŽADĖJIMAS

\_\_\_\_\_\_\_\_\_

(data)

Trakai

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė, pareigų pavadinimas) patvirtinu, kad esu susipažinęs (-usi) su Lietuvos Respublikos asmens duomenų teisinės apsaugos įstatymu, Reglamentas (ES) 2016/679 Reglamentas (ES) 2016/679, Trakų rajono jaunimo turizmo ir laisvalaikio centro asmens duomenų tvarkymo, naudojimo ir saugojimo taisyklėmis, patvirtintomis direktoriaus 2018 m. gruodžio 31 d. įsakymu Nr. V-36, kitais teisės aktais, reglamentuojančiais asmens duomenų apsaugą, ir pasižadu: 1. Saugoti asmens duomenų paslaptį visą darbo laiką ir pasibaigus darbo santykiams, jeigu šie asmens duomenys neskirti skelbti viešai. 2. Asmens duomenis tvarkyti tik teisėtais tikslais. 3. Asmens duomenis tvarkyti tiksliai ir, jeigu reikia, nuolat atnaujinti, ištaisyti ar papildyti netikslius ar neišsamius duomenis ir (ar) sustabdyti tokių asmens duomenų tvarkymą. 4. Asmens duomenis tvarkyti tik tokios apimties, kuri būtina jiems tvarkyti ir vykdomai funkcijai atlikti. 5. Asmens duomenis tvarkyti taip, kad duomenų subjektų tapatybę būtų galima nustatyti ne ilgiau negu to reikia tiems tikslams, dėl kurių šie duomenys buvo tvarkomi, įgyvendinti, vėliau šiuos duomenis sunaikinti. 6. Įgyvendinti teisės aktų, reglamentuojančių asmens duomenų apsaugą, nuostatas, numatančias, kaip asmens duomenis apsaugoti nuo neteisėto tvarkymo ar atskleidimo. 7. Teisės aktų nustatyta tvarka užtikrinti duomenų subjekto teisių įgyvendinimą. 8. Laikytis kitų teisės aktų, reglamentuojančių asmens duomenų tvarkymą ir apsaugą, nuostatų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pavadinimas) (parašas) (vardas ir pavardė)